கேள்வி: பெரிய நாணல் கதிர்க்குருவி - தோற்றம் பற்றி தகவல் சொல்.
பதில்: வரிகளோ கீற்றுகளோ அற்ற உடல்; உடலின் மேற்பகுதி காய்ந்த மரப்பட்டை நிறத்துடன் பச்சை கலந்த நிறமும் வாலையொட்டிய பகுதி செம்பழுப்பு நிறமும் கொண்டது (முதன்மை இனம் ''A. s. stentoreus''). அனைத்து உள்ளினங்களிலும் தொண்டை வெண்மையாகவும் உடலின் அடிப்பகுதி மங்கலான மஞ்சள் நிறத்திலிருக்கும். தெளிவற்ற வெண்ணிற புருவமும் நீண்ட அலகும் வாலும் கொண்டிருக்கும்.
கேள்வி: பெரிய நாணல் கதிர்க்குருவி - உள்ளினங்கள் என்பது என்ன?
பதில்: ''A. s. brunnescens'' உள்ளினத்தில் பச்சை நிறம் தோயாத மரப்பட்டை நிறத்துடன் (பழுப்பு நிறம்) உடலின் மேற்பகுதி இருக்கும். இத்துடன் ஒப்பிடும்போது இலங்கை மட்டுமே காணப்படும் அகணிய உள்ளினமான ''A. s. meridionalis'' அடர் நிறத்துடனும் சற்று சிறியதாகவும் இருக்கும்Ali. S, Ripley. S.D. (1972). ''Handbook of the Birds of India and Pakistan'' [Vol. 8. p. 99 (1550 C)]..
கேள்வி: பெரிய நாணல் கதிர்க்குருவி - முதன்மை இனம் (''A. s. stentoreus'') பற்றி தகவல் சொல்.
பதில்: எகிப்து வடக்கு சூடான் வரையிலான நைல் ஆற்றிடைத்திட்டுப் பகுதியிலும் நைல் ஆற்றினையொட்டிய பகுதிகளிலும் இனப்பெருக்கம் கொள்கின்றது.
கேள்வி: பெரிய நாணல் கதிர்க்குருவி - ''A. s. levantina'' உள்ளினம் பற்றி விளக்கவும்.
பதில்: வடக்கு இசுரேலின் ஹூலா பள்ளத்தாக்குப் பகுதியிலிருந்து ஜோர்டன் பள்ளத்தாக்கு வழியாக சாக்கடலின் வடக்குப் பகுதி முதல் ஜெசுரீல் பள்ளத்தாக்குப் பகுதிகளில் இனப்பெருக்கம் செய்கின்றது.
கேள்வி: பெரிய நாணல் கதிர்க்குருவி - ''A. s. brunnescens'' உள்ளினம் பற்றி தகவல் சொல்.
பதில்: கிழக்கு சூடானிலிருந்து எரித்திரியா, வடமேற்கு சோமாலியா வழியாக அரேபிய மூவலந்தீவின் சில பகுதிகளிலும் கசகஸ்தான், துருக்மெனிஸ்தான், தஜிகிஸ்தான், உஸ்பெகிஸ்தான், ஆப்கானித்தான், தெற்கு ஈராக்கு, ஈரான், பாக்கித்தான் சில பகுதிகளிலும் இந்தியாவில் காஷ்மீர் பள்ளத்தாக்கு, ராஜஸ்தான், குஜராத், கேரளம் ஆகிய மாநிலங்களின் சில பகுதிகளிலும் மும்பை, கொல்கத்தாவை ஒட்டிய பகுதிகளிலும் இனப்பெருக்கம் செய்கின்றது. தென்னிந்தியாவின் பிற பகுதிகளிலும் (தமிழ்நாடு உள்பட) இலங்கையிலும் காணப்பட்டாலும் இனப்பெருக்கத்தில் ஈடுபடுவதில்லை.